Държавен вестник, бр. 93, 2013 г., стр. 5

БРОЙ  93	
Д Ъ Р Ж А В Е Н  В Е С Т Н И К 	
СТР.  5  
§ 7. Член 22 се изменя така:
„Чл. 22. (1) На основата на Стратегията 
за развитие на транспортната система на Ре­
публика България и Общия генерален план 
за транспорта на България предприятието 
изготвя седемгодишна програма за изграж­
дането, реконструкцията, рехабилитацията, 
поддържането, развитието и управлението 
на инфраструктурата на пристанищата за 
обществен транспорт с национално значение. 
Програмата се утвърждава от министъра на 
транспорта, информационните технологии и 
съобщенията.
(2) На основата на седемгодишната програ­
ма по ал. 1 ежегодно в законоустановения срок 
предприятието представя за утвърждаване от 
министъра на транспорта, информационните 
технологии и съобщенията годишна програма 
за следващата календарна година. Годишната 
програма съдържа подробна информация за 
приходите, разходите, инвестициите и фи­
нансиранията.“
§ 8. Глава четвърта се изменя така:
„ Г л а в а  ч е т в ъ р т а
СТРУКТУРА, ФУНКЦИИ И ОРГАНИЗА­
ЦИЯ НА РАБОТА НА ПРЕДПРИЯТИЕТО
Раздел I
Общи положения
Чл. 23. (1) Структурата на предприятието 
включва:
1. главно управление;
2. териториални поделения – клонове;
3. специализирано поделение „Управление 
на корабния трафик – Черно море“;
4. специализирано поделение „Управление 
на корабния трафик – река Дунав“.
(2) Структурата на главното управление на 
предприятието включва финансов контрольор, 
отдел „Охрана и сигурност“, отдел „Човешки 
ресурси“, отдел „Връзки с обществеността и 
протокол“, обща администрация, организирана 
в две дирекции, и специализирана админи­
страция, организирана в три дирекции.
(3) Главното управление на предприятието 
има официален печат с кръгла форма, в сре­
дата на който е изобразен фирменият знак с 
надпис в горната част „Държавно предприятие 
„Пристанищна инфраструктура“, а в долна­
та – „Главно управление“.
Раздел II
Финансов контрольор
Чл. 24. (1) Финансовият контрольор е 
пряко подчинен на генералния директор на 
предприятието.
(2) Финансовият контрольор осъществява 
предварителен контрол за законосъобразност 
съгласно Закона за финансовото управление 
и контрол в публичния сектор (ЗФУКПС) 
и утвърдената от министъра на финансите 
методология.
(3) Финансовият контрольор извършва про­
верки на всички документи и приложенията 
към тях преди вземане на решение, свързано 
с финансовата дейност на предприятието, с 
цел изразяване на мнение дали предлаганото 
решение съответства на всички приложими 
изисквания на законодателството. Финансо­
вият контрольор извършва предварителен 
контрол, както следва:
1. при процедури за възлагане на общест­
вени поръчки;
2. проверява законосъобразното събира­
не, съхраняване, разходване и отчитане на 
средствата;
3. проверява изпълнението на задълженията 
към републиканския бюджет;
4. подпомага изготвянето на годишен доклад 
за състоянието и действието на Системата за 
финансово управление и контрол;
5. води електронна картотека на договорите 
от неговата компетентност;
6. осъществява предварителен контрол при 
авансово финансиране от държавния бюджет 
на дейностите по усвояване на средствата по 
Структурните фондове и Кохезионния фонд 
на Европейския съюз.
Раздел III
Отдел „Охрана и сигурност“
Чл. 25. Отдел „Охрана и сигурност“ орга­
низира, осигурява и контролира физическата 
сигурност в предприятието, управлението при 
извънредни ситуации и кризи и осъществява 
следните функции:
1. отговоря за наличието, изпълнението 
и поддържането на плановете за сигурност 
на пристанищните райони, които включват 
пристанище за обществен транспорт с наци­
онално значение;
2. организира участието на предприятието 
в осигуряване защитата на служителите и 
работниците при бедствия;
3. разработва план за охрана на предприя­
тието чрез физически и технически средства 
и следи за неговото изпълнение;
4. предлага конкретни мерки и организира 
изпълнението им за отстраняване на същест­
вуващите слабости и нарушения по отношение 
на физическата сигурност в предприятието, 
управлението при извънредни ситуации и 
кризи;
5. организира, осигурява и контролира 
охранителния и пропускателния режим по 
отношение на външните посетители и слу­
жителите;
6. поддържа регистър на обектите и сис­
темите от критичната инфраструктура и на 
потенциално опасните обекти и дейности, 
анализира обстановката, изготвя прогнози и 
прави предложения за прилагане на преван­
тивни мерки и за провеждане на спасителни и 
неотложни аварийно-възстановителни работи.